ORI ออกหุ้นกู้ 2 ชุด วงเงิน 1.3 พันลบ. ชูดอกเบี้ย 3.30-4.40% ขายรายใหญ่-สถาบัน
ORI ออกหุ้นกู้ 2 ชุด วงเงิน 1.3 พันลบ. ชูดอกเบี้ย 3.30-4.40% ขายรายใหญ่-สถาบัน
ORI ออกหุ้นกู้ 2 ชุด วงเงิน 1.3 พันลบ. ชูดอกเบี้ย 3.30-4.40% ขายรายใหญ่-สถาบัน
26 ส.ค. 2563

บริษัท ออริจิ้น พร็อพเพอร์ตี้ จำกัด (มหาชน) หรือ ORI ยื่นแบบแสดงรายการข้อมูลต่อสำนักงานคณะกรรมการกำกับหลักทรพัย์และตลาดหลักทรัพย์ (ก.ล.ต.) เพื่อออกและเสนอขายหุ้นกู้ของบริษัท ครั้งที่ 1/2563 มูลค่าไม่เกิน 1,000 ล้านบาท เสนอขายในวงจำกัดต่อผู้ลงทุนสถาบัน และ/หรือผู้ลงทุนรายใหญ่ ระยะเวลาเสนอขายวันที่ 31 ส.ค.-2 ก.ย.63 ผุ้จัดการการจัดจำหน่ายหุ้นกู้ ได้แก่ ธนาคารกสิกรไทย ธนาคารซีไอเอ็มบี ไทย และ บล.เอเซีย พลัส
แบ่งเป็น หุ้นกู้ชุดที่ 1 เสนอขายไม่เกิน 300 ล้านบาท อายุ 1 ปี 1 เดือน 7 วัน ครบกำหนดไถ่ถอนวันที่ 10 ต.ค.64 มีอัตราดอกเบี้ยคงที่ร้อยละ 3.10 ต่อปี ชำระดอกเบี้ยทุก 3 เดือนตลอดอายุหุ้นกู้
หุ้นกู้ชุดที่ 2 เสนอขายไม่เกิน 1,000 ล้านบาท อายุ 3 ปี ครบกำหนดไถ่ถอนปี 66 มีอัตราดอกเบี้ยคงที่ร้อยละ 4.40 ต่อปี ชำระดอกเบี้ยทุก 3 เดือนตลอดอายุหุ้นกู้
โดย บริษัท ทริสเรทติ้ง จำกัด จัดอันดับความน่าเชื่อถือของผู้ออกหุ้นกู้ที่ระดับ “BBB+” แนวโน้มอันดับเครดิต “Stable” เมื่อวันที่ 29 เม.ย.63
ทั้งนี้ บริษัทมีวัตถุประสงค์จะนำเงินไปใช้ดำเนินธุรกิจ โดยซื้อที่ดินเพื่อพัฒนาโครงการ ประมาณ 50-60% , ชำระคืนหนี้ระยะสั้น ประมาณ 30-40% ส่วนที่เหลือใช้เป็นเงินทุนหมุนเวียนประมาณ 10%-20%